नई दिल्ली - नरेंद्र मोदी के अगुवाई वाली एनडीए सरकार अगिला दु साल में देश में सड़क (राष्ट्रीय उच्चमार्ग) के काया पलट करे खातिर 1 लाख करोड़ रुपया खर्च करी।
मोदी सरकार के योजना के खुलासा करत केंद्रीय सड़क परिवहन अवरु उच्च मार्ग मंत्री नितिन गडकरी कहले कि, ‘‘हम एक महिना में सड़क क्षेत्र के काया पलट खातिर एगो खाका तैयार करब। हम एकरा खातिर 1 लाख करोड़ रुपया के इंतजाम करब, ओकरा दु साल बाद आप लोग के नतीजा देखाई देवे लागि’’।
गडकरी के बयान केंद्र सरकार के ओर से श्वेत पत्र जारी भईला के एक दिन बाद आईल बा। मोदी सरकार के ओर से जारी श्वेत पत्र में सड़क के बदहाली खातिर यूपीए सरकार के नीति के दोषी ठहरावल गईल बाटे। श्वेत पत्र के अनुसार, यूपीए सरकार के नीति के चलते NHAI के 60% योजना विवाद में अझुरा गईल अवुरी समय से पूरा ना होखे पावल।
गडकरी कहले कि ‘‘अच्छे दिन’’ दूर नईखे, सरकार देश के सभ परेशानी के समझ गईल बिया, जेकरा में सड़क क्षेत्र भी शामिल बा। सरकार सभ परेशानी के दूर करे खातिर अपना पूरा जी जान से मेहनत करतिया।
NHAI खातिर काम करेवाला ठीकदार लोगन के विश्वास दिलावत गडकरी कहले कि, एक महिना के भीतर ओ लोग के पेमेंट होखल शुरू हो जाई। मालूम रहे कि, देश में हाई वे के रखखाव अवुरी बनावे के जिम्मा NHAI के होखेला।
bho_Deva bho_Deva bho_Deva bho_Deva bho_Deva